Държавен вестник, бр. 87, 2016 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  87
БЪЛГАРСКА НАРОДНА БАНКА
НАРЕДБА № 19 
от 20 октомври 2016 г.
за кредитните посредници
Общи разпоредби
Чл. 1. С тази наредба се определят:
1. редът за вписване и заличаване от регис-
търа на кредитните посредници (регистъра) по 
Закона за кредитите за недвижими имоти на 
потребители (ЗКНИП); 
2. документите и информацията, необходими 
за вписването, както и редът за предоставянето 
им от лицата, които възнамеряват да извършват 
дейност като кредитни посредници;
3. редът и условията, при които кредитни 
посредници, регистрирани в Република Бъл-
гария, уведомяват Българската народна банка 
(БНБ) за намерението си да извършват дейност 
по кредитно посредничество и предоставяне 
на съвет в друга държава членка.
Необходими документи за регистрация
Чл. 2. (1) За да бъде вписано в регистъра, 
лице, което възнамерява да извършва дейност 
като кредитен посредник, подава до БНБ пис-
мено заявление и регистрационен формуляр по 
образец на БНБ. Документите за регистрация 
се представят на хартиен носител, а регистра-
ционният формуляр и документите по ал. 4 
и ал. 5, т. 5 – в електронен вид, подписани с 
квалифициран електронен подпис.
(2) Заявлението по ал. 1 съдържа следната 
информация:
1. име, презиме, фамилия, ЕГН/ЛН и 
постоянен адрес в Република България за 
физическите лица, съответно наименование, 
ЕИК, седалище и адрес на управление – за 
юридическите лица;
2. име, презиме, фамилия, ЕГН/ЛН, посто-
янен адрес и заемана длъжност – за лицата, 
които управляват и представляват кредитния 
посредник – юридическо лице;
3. дали заявителят е сключил договори с 
кредитори за извършването на дейност като 
обвързан кредитен посредник;
4. aко заявителят е сключил договор/и по 
смисъла на т. 3 – наименование и ЕИК на 
всеки от кредиторите, с които е обвързан, а 
ако кредиторите са от други държави член-
ки – държавата и търговския регистър, в който 
е вписан всеки от тях, заедно с регистрацион-
ния му номер или еквивалентно средство за 
идентификация в този регистър и начина, по 
който тази регистрация може да се провери; 
5. дейностите по кредитно посредничество, 
които ще извършва, и дали ще предлага услу-
гата по предоставяне на съвет.
(3) Ако заявителят възнамерява да извършва 
дейност в други държави членки, той посочва 
поотделно всяка от тях, под каква форма ще 
извършва дейността (директно или чрез клон), 
дали ще предоставя съвет в съответната дър-
жава, а ако е обвързан – услугите на кои от 
кредиторите, с които е обвързан, ще предлага 
в съответната държава членка. 
(4) Към заявлението се прилагат:
1. документи, доказващи, че заявителят 
има сключена и изцяло заплатена годишна 
застраховка „Професионална отговорност“ съ-
гласно делегиран Регламент (ЕС) № 1125/2014 
на Комисията от 19 септември 2014 г. за до-
пълнение на Директива 2014/17/ЕС на Евро-
пейския парламент и на Съвета по отношение 
на регулаторните технически стандарти за 
минималната застрахователна сума по за-
страховката „Професионална отговорност“ 
или минималния паричен размер на сходната 
гаранция, която трябва да притежават кредит-
ните посредници (ОВ, L 305/1 от 24.10.2014 г.), 
валидна в Република България, съответно и 
на територията на държавите членки, в които 
възнамерява да извършва дейност; 
2. копия на сключените договори с креди-
торите, с които заявителят е обвързан, когато 
е приложимо;
3. документ за платена такса по чл. 8, т. 1;
4. формуляр за уведомяване за упражняване 
на свободата на установяване, съответно на 
предоставяне на услуги – в случаите, когато 
заявителят възнамерява да извършва дейност 
в друга държава членка. 
(5) Заявителите – физически лица, и лицата, 
които ще управляват и представляват заяви-
теля – юридическо лице, прилагат:
1. заверено копие на документ за самолич-
ност на физическото лице;
2. нотариално заверено копие от диплома 
за завършено висше образование;
3. свидетелство за съдимост или друг ана-
логичен документ в случай, че физическото 
лице не е български гражданин; 
4. декларация, че не са обявени в несъс-
тоятелност като едноличен търговец или не- 
ограничено отговорен съдружник в търговско 
дружество, освен ако са с възстановени права; 
5. попълнен въпросник-декларация по об-
разец за придобити познания и компетентност 
в областите по чл. 48, ал. 2 и 3 ЗКНИП и за 
репутация.
(6) Лицата по чл. 51, ал. 7 ЗКНИП изпра-
щат писмено уведомление и регистрационен 
формуляр по образец на БНБ.
Вписване в регистъра и отказ за вписване
Чл. 3. (1) Българската народна банка раз-
глежда представените документи по реда на 
чл. 52 ЗКНИП и вписва заявителя в регис-
търа, ако са изпълнени всички условия за 
регистрация.
(2) При спиране на срока по чл. 52, ал. 4 
ЗКНИП БНБ уведомява заявителя. 
(3) Лицата, подали уведомления по чл. 2, 
ал. 6, се вписват в регистъра в срока по чл. 52, 
ал. 1 ЗКНИП.